Národný park Darién

Národný park Darién je  národný park v Paname. Má rozlohu 5 790 km²,Smithsonian Institution, Centre of Plant Distribution rozkladá sa v rovnomennej provincii Darién pri štátnej hranici medzi Panamou a Kolumbiou, približne 330 km od mesta Ciudad de Panamá. Na Darien nadväzuje na kolumbijskej strane národný park Los Katios. 
Národný park bol vyhlásený v roku 1980 a o rok neskôr bol zapísaný  na zoznam svetového dedičstva UNESCO. 

Patrí medzi najvýznamnejšie lokality v Strednej Amerike so zachovaným tropickým dažďovým lesom, pobrežnými močiarmi s porastmi mangrovníka; rozmanitou faunou (napr. pes pralesný, mravčiar veľký, jaguár, kapybara močiarna, tapír stredoamerický, harpya pralesná, kajman okuliarnatý, alebo krokodíl dlhohlavý).

Priemerná ročná teplota je tu 26° C, priemerný zrážkový úhrn 2 500 mm/rok. 

Na území NP žijú dva indiánske kmene - Kuna (približne 200 ľudí) a Chocos (cca 1 000 ľudí), ktorí žijú pôvodným spôsobom života bez vymožeností modernej doby.

 Referencie 


 Iné projekty 

 Externé odkazy 
 Informácie o NP Darien 
 Podrobné informácie o NP Darien na www.unep-wcmc.org 
 Stránka UNESCO

 Zdroj 

Darién
Kategória:Lokality Svetového dedičstva v Paname